Mária Majdová

Mária Majdová (* 28. október 1973, Martin) je bývalou poslankyňou Národnej rady Slovenskej republiky. V rokoch 2003 - 2007 bola tiež predsedníčkou mládežníckej organizácie KDH - KDMS.

Mária Majdová pracovala do októbra 2002 ako zdravotná sestra vo fakultnej nemocnici v Martine. Po parlamentných voľbách v roku 2002, v ktorých kandidovala na 19. mieste kandidátnej listiny KDH nastúpila ako náhradníčka na neuplatňovaný mandát poslanca Martina Fronca vo volebnom období 2002-2006. Bola členkou Výboru NR SR pre zdravotníctvo a Výboru NR SR pre obranu a bezpečnosť. V roku 2003 mala pri Senci autonehodu, vyviazla bez zranení. Súbežne s poslaneckým mandátom bola predsedníčkou KDMS.

V voľbách v roku 2006 neúspešne kandidovala na kandidátke KDH do parlamentu zo 17. miesta, po odchode skupiny poslancov okolo Vladimíra Palka vystúpila v roku 2008 z KDH a stala sa hovorkyňou novej strany KDS.

Referencie 

Osobnosti z Martina
Slovenské zdravotné sestry
Slovenskí politici
Politici KDS
Poslanci NR SR (2002 – 2006)